पड़ोसी देश से लौटने के बाद जावेद अख्तर बोले- ऐसा लगा कि वर्ल्ड वॉर जीत गया हूं
aved Akhtar VS Pakistan and 26/11 Mumbai terror attack.जावेद अख्तर आज यानी 24 फरवरी को एबीपी न्यूज के कार्यक्रम में शामिल हुए। इस दौरान उन्होंने अपनी
जावेद अख्तर आज यानी 24 फरवरी को एबीपी न्यूज के कार्यक्रम में शामिल हुए। इस दौरान उन्होंने अपनी पाकिस्तान यात्रा का जिक्र किया। उन्होंने कहा कि कोई भी देश किसी धर्म से नहीं बनता, पाकिस्तान तो पहली बात बनना ही नहीं चाहिए था। पाकिस्तान का बनना तर्कपूर्ण नहीं था।
अगर कोई किताब लिखी जाए कि मानव ने अपने इतिहास में कौन से ऐसे 10 ब्लंडर्स किए हैं, तो उसमें पाकिस्तान का बनना भी एक होगा। जावेद अख्तर ने कहा कि जब वो पाकिस्तान से लौटे तो लोगों का ऐसा रिएक्शन था जैसे कि वो थर्ड वर्ल्ड वॉर जीत के आ रहे हो।
पाकिस्तान से लौटने के बाद कई कॉल्स और मैसेज आए- जावेद
जावेद अख्तर ने इस समिट में कहा, 'जब मैं पाकिस्तान से लौट के आया तो ऐसा लग रहा था जैसे थर्ड वर्ल्ड वॉर जीत के आया हूं, मेरे पास कई सारे कॉल्स और मैसेज आने लगे थे। मैंने सोचा कि ऐसा क्या तीर मार दिया था, जो बात मैंने वहां बोली वो तो कहना जरूरी था।
वहां (पाकिस्तान) में तो मुझे गालियां भी पड़ रही हैं, लोग कह रहे है कि मुझे वीजा क्यों दिया। लेकिन मैं जिस मुल्क में रहता हूं अगर यहां कोई बात कहने में नहीं डरता तो पाकिस्तान में बोलने से क्यों डरूंगा।'
पाकिस्तान का बनना एक गलती है...
जावेद अख्तर से पाकिस्तान के बनने पर भी सवाल किया गया। जवाब में उन्होंने कहा, 'कोई भी धर्म एक देश नहीं बनाता,अगर ऐसा होता तो पूरा मिडिल ईस्ट मिलाकर एक देश होता साथ ही पूरा यूरोप भी एक ही देश के अंतर्गत आ जाता। पाकिस्तान का बनना एक गलती है, लेकिन अब इसे बदल नहीं सकते।
आज देखा जाए तो पाकिस्तान में अहमदिया और शिया मुसलमान नहीं हैं क्योंकि उन्हें वहां से रिजेक्ट कर दिया था। आज हम भी वही कर रहे हैं, जो उन्होंने 70 साल पहले किया था। आज आप भी हिंदू राष्ट्र चाहते हैं, मैं तो कहता हूं जो वो नहीं कर सके दुनिया नहीं कर सकी, वो आप क्या करेंगे।'
वहां स्लम नहीं दिखे, हो सकता है छिपाए गए हो
जावेद अख्तर ने पाकिस्तानी के मौजूदा आर्थिक हालात पर भी बात की। उन्होंने कहा, 'मुझे वहां कोई स्लम नजर नहीं आया, हमारे यहां तो ऐसे स्लम सामने ही दिख जाते हैं। मुझे उनके यहां गरीबी नहीं दिखी, शहरों में भी बड़े-बड़े घर दिखाई दे रहे थे। अब ऐसा तो होगा नहीं कि वहां गरीबी नहीं होगी, गरीबी तो जरूर होगी, लेकिन हो सकता है छिपा के रखी गई हो।' ​
26/11 हमले के लिए सीधे पाकिस्तान को कर दिया था टारगेट
जावेद अख्तर पाकिस्तान के लाहौर में हुए 'फैज फेस्टिवल' में पहुंचे थे। वहां उर्दू शायर फैज अहमद फैज की याद में 17 से 19 फरवरी तक कार्यक्रम किया गया था।
इस दौरान एक एंकर ने जावेद अख्तर से कहा कि पाकिस्तान बड़ा फ्रेंडली, लविंग और पॉजिटिव मुल्क है। हम बम नहीं मारते, फूल भी पहनाते हैं और प्यार भी करते हैं। इस बारे में उनके क्या ख्याल हैं।
जावेद अख्तर ने तब कहा, 'हम तो बंबई के लोग हैं, हमने देखा हमारे शहर पर कैसे हमला हुआ था। वो लोग (आतंकी) नॉर्वे से तो नहीं आए थे, ना इजिप्ट से आए थे। वो लोग अभी भी आपके मुल्क में घूम रहे हैं। तो ये शिकायत अगर हर हिंदुस्तानी के दिल में है तो, आपको बुरा नहीं मानना चाहिए।'
ये खबरें भी पढ़ें..
जावेद अख्तर की मेहमाननवाजी करने वाले उनकी बातों से खफा:पार्टी में जावेद के साथ गाना गाने वाले अली जफर बोले- देश के खिलाफ बयानबाजी सहन नहीं
जावेद अख्तर के लिए पार्टी होस्ट करने वाले पाकिस्तानी एक्टर अली जफर अब उनके बयान पर खफा हो गए हैं। अली ने कहा है कि वो अपने देश के खिलाफ कोई बयानबाजी नहीं सह सकते हैं। उनका कहना है कि जावेद अख्तर की टिप्पणी से पाकिस्तानी लोगों की भावनाएं आहत हो सकती हैं।
जावेद अख्तर जब फैज फेस्टिवल में बोल रहे थे, उस समय अली जफर वहां मौजूद नहीं थे। अली का कहना है कि उन्होंने सोशल मीडिया पर उन वीडियोज को देखा, जिसमें जावेद साहब मुंबई अटैक के लिए पाकिस्तान को कसूरवार ठहरा रहे थे। पूरी खबर पढ़ें
'मेरी टिप्पणी पर 3 हजार लोगों ने बजाई थी ताली':पाकिस्तान से लौटने के बाद जावेद अख्तर बोले- 26/11 हमले वाली बात पर अच्छी प्रतिक्रिया मिली..
जावेद अख्तर ने कहा है कि पाकिस्तान में 26/11 मुंबई आतंकवादी हमलों के बारे में की गई उनकी टिप्पणी पर लोगों ने अच्छी प्रतिक्रिया दी थी। उनके इस कमेंट की लोगों ने प्रशंसा की थी। जावेद अख्तर ने कहा, 'जब मैंने ये बात कही तो वहां मौजूद करीब 3 हजार लोगों ने एक स्वर में तालियां बजाई। पूरी खबर पढ़ें
​​​​​​​